Document ID: 32011D0421

VYKONÁVACIE ROZHODNUTIE RADY 2011/421/SZBP
z 18. júla 2011,
ktorým sa vykonáva rozhodnutie 2010/145/SZBP, ktorým sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY)
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 31 ods. 2,
so zreteľom na rozhodnutie Rady 2010/145/SZBP z 8. marca 2010, ktorým sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY) (1), a najmä na jeho článok 2,
keďže:
(1)
Rada rozhodnutím 2010/145/SZBP obnovila opatrenia na zabránenie vstupu na územie členských štátov alebo tranzitu cez ne pre osoby zapojené do činností, ktoré pomáhajú osobám na slobode vyhýbať sa spravodlivosti za zločiny, z ktorých ich obvinil Medzinárodný trestný tribunál pre bývalú Juhosláviu (ICTY), alebo pre osoby, ktoré iným konaním môžu brániť účinnému napĺňaniu mandátu ICTY.
(2)
V dôsledku presunu pána Ratka MLADIČA do vyšetrovacej väzby ICTY 31. mája 2011 by sa zo zoznamu uvedeného v prílohe k rozhodnutiu 2010/145/SZBP mali vypustiť určité osoby, ktoré sú spojené s pánom MLADIČOM.
(3)
Zoznam uvedený v prílohe k rozhodnutiu 2010/145/SZBB by sa mal zodpovedajúcim spôsobom zmeniť a doplniť,
PRIJALA TOTO ROZHODNUTIE:
Článok 1
Príloha k rozhodnutiu 2010/145/SZBP sa nahrádza prílohou k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
V Bruseli 18. júla 2011

Labels: 13
18
11
5